Title: กฎกระทรวง ฉบับที่ 25 (พ.ศ. 2542) ออกตามความในพระราชบัญญัติระเบียบข้าราชการฝ่ายตุลาการ พ.ศ. 2521

กฎกระทรวง

กฎกระทรวง
ฉบับที่ ๒๕ (พ.ศ.
๒๕๔๒)
ออกตามความในพระราชบัญญัติระเบียบข้าราชการฝ่ายตุลาการ
พ.ศ. ๒๕๒๑

                   อาศัยอำนาจตามความในมาตรา ๑๓ และมาตรา ๑๔ วรรคสอง แห่งพระราช
บัญญัติระเบียบข้าราชการฝ่ายตุลาการ พ.ศ. ๒๕๒๑
รัฐมนตรีว่าการกระทรวงยุติธรรม โดย
ความเห็นชอบของ ก.ต. ออกกฎกระทรวงไว้ ดังต่อไปนี้
                   ให้มีตำแหน่งข้าราชการตุลาการที่เรียกชื่ออย่างอื่น โดยเทียบกับตำแหน่ง
ข้าราชการตุลาการตามมาตรา ๑๔ วรรคหนึ่ง ดังต่อไปนี้

ตำแหน่งที่เรียกชื่ออย่างอื่น                                     เทียบกับตำแหน่ง
เลขานุการศาลล้มละลายกลาง                                  ผู้พิพากษาศาลจังหวัด
ผู้พิพากษาศาลล้มละลายกลาง                                  ผู้พิพากษาศาลอุทธรณ์
ผู้พิพากษาหัวหน้าคณะในศาลล้มละลายกลาง                 ผู้พิพากษาหัวหน้าคณะในศาลอุทธรณ์
รองอธิบดีผู้พิพากษาศาลล้มละลายกลาง                      ผู้พิพากษาศาลฎีกา
อธิบดีผู้พิพากษาศาลล้มละลายกลาง                                     อธิบดีผู้พิพากษาศาลชั้นต้น

                                      ให้ไว้ ณ วันที่ ๑๗ มิถุนายน พ.ศ. ๒๕๔๒
                                                      สุทัศน์
เงินหมื่น
                                           รัฐมนตรีว่าการกระทรวงยุติธรรม

หมายเหตุ:- 
เหตุผลในการประกาศใช้กฎกระทรวงฉบับนี้ คือ โดยที่มีการจัดตั้งและเปิดทำการ
ศาลล้มละลาย
จึงสมควรกำหนดให้มีตำแหน่งข้าราชการตุลาการที่เรียกชื่ออย่างอื่นในศาลดังกล่าว
และเทียบตำแหน่งดังกล่าวกับข้าราชการตุลาการตามมาตรา ๑๔
วรรคหนึ่ง แห่งพระราชบัญญัติ
ระเบียบข้าราชการฝ่ายตุลาการ พ.ศ.๒๕๒๑
ซึ่งแก้ไขเพิ่มเติมโดยพระราชบัญญัติระเบียบ
ข้าราชการฝ่ายตุลาการ (ฉบับที่ ๗) พ.ศ. ๒๕๓๖ และโดยที่มาตรา
๑๔ วรรคสอง แห่งพระราช
บัญญัติดังกล่าวบัญญัติว่า
การกำหนดให้มีตำแหน่งข้าราชการตุลาการที่เรียกชื่ออย่างอื่นและ
การเทียบตำแหน่งดังกล่าวกับตำแหน่งข้าราชการตุลาการ
ตำแหน่งใดให้กำหนดโดยกฎกระทรวง
จึงจำเป็นต้องออกกฎกระทรวงนี้

[รก.๒๕๔๒/๕๑ก/๑/๒๓ มิถุนายน ๒๕๔๒]